stanford-oval/wikipedia huggingface dataset:
George Spelvin

George Spelvin on yhdysvaltalainen teatterissa käytetty pseudonyymi. Nimeä käytetään muun muassa kaksoisrooleille ja ihmisenkaltaiselle tarpeistolle. Spelvin esiintyi ensi kerran Charles A. Gardinerin teoksessa Karl the Peddler vuonna 1886. Nimeä on käytetty useissa näytelmissä tämän jälkeen. Naispuoliselle hahmolle käytetään etunimeä Georgiana, Georgina tai Georgette.
Growing Up Is Getting Old

|  Growing Up Is Getting Old |
| --- | --- |

Kappaleen tiedot
Esittäjä(t):  Victoria
Levy-yhtiö:  Ligna Group & Ostereo Limited
Kesto:  3:18
Tyylilaji:  pop
Julkaistu:  10. maaliskuuta 2021
Säveltäjä(t):  Victoria Georgieva Maya Nalani Helena Larsson Oliver Björkvall
Sanoittaja(t):  Victoria Georgieva Maya Nalani Helena Larsson Oliver Björkvall
Tuottaja(t):  Oliver Björkvall
Euroviisutiedot
Vuosi:  2021
Maa:  Bulgaria
Kieli:  englanti
Sijoitus:  11.
Pisteet:  170
Sijoitus semifinaalissa:  3.
Pisteet semifinaalissa:  250
Video:  videolinkki
Aikajärjestys
 ◄ ”Tears Getting Sober” (2020) 
 ”Intention” (2022) ► 
Growing Up Is Getting Old on bulgarialaisen laulajan Victorian esittämä kappale, jolla hän edusti Bulgariaa vuoden 2021 Eurovision laulukilpailussa, Rotterdamissa.
Kappale kilpaili Euroviisujen finaalissa, jossa se sai 170 pistettä ja saavutti sijan 11.
Pyhän Johanneksen kirkko (Malmö)

Pyhän Johanneksen kirkko Malmössä.
Pyhän Johanneksen kirkko (ruots. Sankt Johannes kyrka) on kirkkorakennus Ruotsin kolmanneksi suurimmassa kaupungissa Malmössä. Sen rakennustyöt käynnistettiin vuonna 1903 ja saatiin päätökseen 1907. Sen suunnittelusta vastasi ruotsalainen arkkitehti Axel Anderberg. Kirkko edustaa arkkitehtonisesti jugend-tyyliä. Rakennus kohoaa korkeimmillaan 26 metriin.
Aiheesta muualla

Wikimedia Commonsissa on kuvia tai muita tiedostoja aiheesta .
Svenska kyrkan (Arkistoitu – Internet Archive) (ruotsiksi)
Gloria Steinem

Gloria Steinem lehdistökokouksessa. Women's Action Alliance,  12. tammikuuta 1972.
Gloria Marie Steinem (s. 25. maaliskuuta 1934) on yhdysvaltalainen feministi, journalisti ja naisasianainen. Hän on Ms. -aikakauslehden perustaja ja alkuperäinen kustantaja sekä naisten politiikkaan osallistumisen edistäjä. Steinem tunnetaan myös New York -lehden kolumnistina.
Steinem oli Yhdysvaltain keskustiedustelupalvelun (CIA) agentti, jonka oli tarkoitus soluttautua National Student Associationiin (NSA). CIA pyrki varmistamaan että NSA:n johtoon valitaan taipuvaisia opiskelijoita ja että siellä omaksutaan Yhdysvaltain hallituksen haluamia poliittisia kantoja. Steinem on myöhemmin sanonut, että jos hän saisi valita, hän tekisi sen uudelleen.
Varhainen elämä

Gloria Steinem syntyi Toledossa, Ohiossa. Isä Leo Steinem oli yhdysvaltainjuutalainen kiertävä antiikkikauppias. Glorian äiti oli skotlantilaista alkuperää oleva presbyteeri, mutta Gloria sai teosofiaan pohjautuneen kasvatuksen. Sittemmin hänet kastettiin 10-vuotiaana kongregationalistisen kirkon jäseneksi. Steinem isoäiti Ruth Nuneviller oli syntynyt Saksassa, mutta tämä sukuhaara on alkujaan Venäjältä. Eniten Gloria tunsi kuitenkin vetoa juutalaisuuteen, erityisesti sen feministisiin piirteisiin. Hän ei koskaan ole kokenut itseään kristityksi, vaan on halunnut puolustaa juutalaisia, jos hän on nähnyt sen tarpeelliseksi.
Perhe jakautui vuonna 1944 isän muuttaessa Kaliforniaan etsimään työtä Glorian asuessa äitinsä Ruthin kanssa Toledossa. Hän huolehti lapsena sairaasta äidistään ja auttoi perhettään yhdessä siskonsa Susannen kanssa. Vuosia myöhemmin Steinem kuvasi suhdettaan äitiinsä keskeiseksi yhteiskunnallisen epäoikeudenmukaisuuden ymmärtämisessä. 34-vuotiaana Ruth kärsi hermoromahduksen minkä seurauksena hänestä tuli invalidi, joka kärsi harhakuvitelmista jotka toisinaan kääntyivät väkivaltaisiksi. Hän ei kyennyt työntekoon ja pelkäsi yksinoloa. Ruth vietti kuukausia henkisesti häiriintyneille tarkoitetuissa parantoloissa. Ennen sairauttaan hän oli valmistunut Oberlin Collegesta, työskennellyt sanomalehtitoimittajana jaopettanut vuoden laskentoa college-tasolla. Steinemin isä kuitenkin vaati että Ruth luopuu urastaan ja erosi hänestä Ruthin sairastuttua. Lääkäreiden apaattisuus ja ammattisuuntautuneiden naisten sosiaalinen syrjintä vakuutti Gloria Steinemin siitä, että naiset tarvitsivat kipeästi sosiaalista ja poliittista yhdenvertaisuutta.
Gloria Steinem kävi Waite High Schoolia Toledossa, valmistui Western High Schoolista Washingtonissa ja kävi Smith Collegea, missä hän on edelleen aktiivinen.
Poliittinen herätys ja aktivismi

Vuonna 1963 Steinem työskenteli Playboy Bunnyna ("puputyttönä") New Yorkin Playboy Clubilla tehdäkseen paljastuskirjoituksen siitä, miten naisia kohdeltiin klubeilla. Artikkelista tuli sensaatio ja Steinemista kysytty kirjoittaja.
Julkkishaastatteluiden jälkeen Steinem pääsi lopulta raportoimaan politiikkaa, George McGovernin presidentinvaalikampanjaa, mikä johti työhön New York -aikakauslehdellä. Hänestä tuli poliittisesti aktiivi feminismiliikkeessä ja media näytti pitävän häntä jonkinlaisena feministijohtajana. Steinem toi muita huomattavia feministejä esille, kiersi maata lakimies Florynce Rae "Flo" Kennedyn kanssa ja oli vuonna 1971 perustamassa poliittisia naisjärjestöjä National Women's Political Caucus ja Women's Action Alliance.
Vuonna 1972 hän oli perustamassa feminismiä esiintuovaa Ms. -aikakauslehteä. Heinäkuussa 1972 julkaistu 300 000 kappaleen kokeilupainos myytiin maanlaajuisesti loppuun kahdeksassa päivässä. Se sai hämmästyttävät 26 000 tilaajaa ja yli 20 000 lukijakirjettä muutamassa viikossa. Steinem kirjoitti lehteen niin kauan kunnes lehti myytiin vuonna 1987.
Steinem on osallistunut aktiivisesti politiikkaan ja presidentinvaalikampanjoihin aina vuoden 1952 Adlai Stevensonin kampanjan tukemisesta lähtien.
Vuonna 2000 Steinem meni naimisiin David Balen kanssa. He olivat naimisissa vain kolme vuotta Balen kuoltua aivolymfoomaan 30. joulukuuta 2003.
Feministiset näkökannat

Steinemin asenne ja näkökannat feministisiin kysymyksiin ovat vaihdelleet vuosien mittaan. Hän kannattaa oikeutta aborttiin ja vastustaa pornografiaa (erotuksena erotiikasta). Steinemin naisten sukupuolielinten silpomista käsittelevä artikkeli toi aiheen amerikkalaisten tietoisuuteen. Hän tuomitsi transsukupuolisuuden "kirurgiset leikkaukset omalla kehollaan". Tunnettu on Steinemin lause: "If the shoe doesn't fit, must we change the foot?", 'Jos kenkä ei sovi, pitääkö jalkaa muuttaa?'.
Carolyn Heilbrun julkaisi vuonna 1995 Steinemin elämäkerran The Education of A Woman: The Life and Times of Gloria Steinem.
Steinemin mukaan HLBT ja feminismi ovat sidoksissa toisiinsa. Steinemin mukaan homojen oikeuksia ajavat ja naisten oikeuksia ajavat taistelevat samaa vihollista vastaan.
Teoksia

The Thousand Indias (1957)
The Beach Book (1963)
Outrageous Acts and Everyday Rebellions (1983)
Marilyn: Norma Jean (1986)
Revolution from Within (1992)
Moving beyond Words (1993)
Gloria Steinem (oikealla) ja Alice Walker vuonna 2009
Käännös suomeksi
Pyhän Johanneksen kirkko (Skópelos)

| Pyhän Johanneksen kirkko Ναός Αγίου Ιωάννη στο Καστρί |
| --- | --- |
 Pyhän Johanneksen kirkko ja kallio.
Sijainti:  Glóssa, Skópelos, Sporadit, Thessalia, Kreikka
Koordinaatit:  39°10′29″N, 23°39′05″E
Kirkkokunta:  Kreikan kirkko
Hiippakunta:  Chalkídan hiippakunta
Rakentamisvuosi:  1700-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Johanneksen kirkko (kreik. Ναός Αγίου Ιωάννη στο Καστρί, Naós Agíou Ioánni sto Kastrí, myös Άη Γιάννης στο Καστρί, Ái Giánnis sto Kastrí) on ortodoksinen kirkko Skópeloksen saarella Kreikassa. Se on omistettu Johannes Kastajalle.
Kirkko sijaitsee Skópeloksen pohjoisrannikolla noin 30 kilometriä luoteeseen Skópeloksen kaupungista ja noin kahdeksan kilometriä itään Glóssan kylästä. Se on rakennettu pienessä niemessä olevalle noin sata metriä korkealle kukkulalle. Ylös kirkolle johtaa portaat, joissa on eri lähteiden mukaan 105 tai noin 200 askelmaa.
Kirkko on rakennettu 1700-luvulla. Kerrotaan, että paikallinen kalastaja näki ylhäällä kukkulalla toistuvasti valon. Kun hän lopulta kiipesi paikalle, sieltä löytyi pyhän Johannes Kastajan ikoni. Kun ikoni vietiin pois, se palasi ihmeellisellä tavalla löytöpaikalle. Tämän jälkeen paikalle rakennettiin pyhälle omistettu kirkko. Nykyisin kirkko tunnetaan siitä, että se esiintyy Mamma Mia! -elokuvan (2008) hääkohtauksessa, vaikkakin kirkon sisälle sijoittuneet tapahtumat kuvattiin muualla. Kirkko juhlii vuosittain 29. elokuuta.
Kirkon lähellä sijaitsee ranta, joka tunnetaan myös nimellä Ágios Ioánnis kirkon mukaan.
Aiheesta muualla

Kuvia tai muita tiedostoja aiheesta Pyhän Johanneksen kirkko Wikimedia Commonsissa
George Steinbrenner

George Steinbrenner vuonna 1980.
George Michael Steinbrenner III (4. heinäkuuta 1930 – 13. heinäkuuta 2010) oli yhdysvaltalainen liikemies ja Forbesin tunnustama miljardööri. Hän oli baseballjoukkue New York Yankeesin omistaja.
Steinbrenner syntyi Ohion Rocky Riverillä ja opiskeli Culver Military Academyssa, Williams Collegessa sekä Ohio State Universityssa.
Steinbrenner osti Yankeesin vuonna 1973. Hän sai 19. tammikuuta 1989 Ronald Reaganin presidentillisen armahduksen vanhasta rikoksesta, Richard Nixonin vilpillisestä tukemisesta, josta Steinbrenner oli tuomittu aikanaan sakkoihin. 30. heinäkuuta 1990 hänelle langetettiin elinikäinen porttikielto baseballmaailmaan, kun oli käynyt ilmi, että hän oli maksanut uhkapelurille Dave Winfieldin maineen lokaamisesta tiedotusvälineissä. Kielto kuitenkin purettiin 1993.
Steinbrennerille myönnettiin NCAA:n The Flying Wedge Award. Hänen arvioitu pääomansa määrä vuonna 2007 oli 1,3 miljardia Yhdysvaltain dollaria. Hänet on nähty Seinfeldissä Larry Davidin ääninäyttelemänä, ja minisarjassa The Bronx Is Burning häntä esitti Oliver Platt.
Steinbrenner kuoli 80-vuotiaana sydänkohtaukseen.
Gemini-palkinto

| Gemini |
| --- | --- |
Palkitaan:  Kanadan parhaat englanninkieliset televisiotuotannot
Palkinnon antaja:  Academy of Canadian Cinema and Television
Maa:   Kanada
Ensimmäinen palkinto:  1986
Viimeinen palkinto:  2011
Virallinen internet-sivu
Gemini-palkinto (Gemini Awards) oli vuosina 1986–2011 jaettu Kanadan elokuva- ja televisioakatemian palkinto, jota myönnettiin Kanadan englanninkielisille televisiotuotannoilla. Gemini-palkinto korvasi aiemman ACTRA-palkinnon. Gemini- ja Genie-palkinnot puolestaan yhdistettiin vuonna 2013 Canadian Screen Awards -palkinnoiksi.
Gemini-palkintoja annettiin alkujaan 87 kategoriassa, mutta vuonna 2011 kategorioita oli jo 114. Sen yhteydessä jaettiin myös joitakin erikoistunnustuksia, kuten elämäntyöstä annettava Earle Grey -palkinto. Itse Gemini-palkinto oli pronssiset kasvojen ääriviivat. Sen oli suunnitellut muotoilija ja taiteilija Scott Thornley.
Elokuva- ja televisioakatemian vuonna 2012 tehdyn tutkimuksen perusteella se päätti yhdistää Gemini- ja Genie-palkinnot. Ensimmäinen Canadian Screen Awards -gaala pidettiin maaliskuussa 2013. Akatemian toimitusjohtajan Helga Stephensonin mukaan elokuva- ja televisiopalkintojen yhdistämisen taustalla oli saada suurempaa huomiota kummallekin alalle.
Pripet–Stoh’idin kansallispuisto

| --- | --- |
Sijainti:  Volynian alue, Ukraina
Pinta-ala:  393,1550 km²
| --- | --- |
Tyyppi:  Kansallispuisto 
Perustettu:  13.8.2007
muokkaa - muokkaa wikitekstiä - muokkaa Wikidataa
Pripet–Stoh’idin kansallispuisto (ukr. Національний природний парк «Прип'ять-Стохід», Natsionalnyi pryrodnyi park "Prypjat-Stoh’id") on kansallispuisto Ukrainan Volynian alueella, Pripet- ja Stoh’idjokien valuma-alueella. Vuonna 2007 perustetun kansallispuiston pinta-ala on 393,155 neliökilometriä.
Aiheesta muualla

Kuvia tai muita tiedostoja aiheesta Pripet–Stoh’idin kansallispuisto Wikimedia Commonsissa
National Natural Park "Pripyat-Stokhid" (Arkistoitu – Internet Archive) (englanniksi) (pripyat-stohid.com.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Національний природний парк «Прип'ять-Стохід»
Käännös suomeksi
Geminga

| Geminga |
| --- | --- |
 Geminga Chandra- ja Spitzer-teleskooppien kuvaamana röntgen- ja infrapunataajuuksilla.
Muut designaatiot:  SN 437, PSR B0633+17, PSR J0633+1746
Fyysiset ominaisuudet
Muuttujatyyppi:  Pulsari
Astrometriset ominaisuudet
Tähdistö:  Kaksoset
Rektaskensio (J2000):  06h 33m 54,15s
Deklinaatio (J2000):  +17° 46′ 12,9″
Ominaisliike:  178,2±1,8 mas/v
Geminga on neutronitähti noin 250 parsekin päässä Auringosta.
Gemingan havaitsi ensimmäisen kerran NASA:n Small Astronomy Satellite 2 -satelliitti vuonna 1972. Nimi tulee sanoista "Gemini gamma-ray source" ja ilmauksesta "se ei ole siellä" Milanon murteella, mikä viittaa kohteen näkymättömyyteen muilla aallonpituuksilla.
Friheten

| Friheten |
| --- | --- |

Lehtityyppi:  aikakauslehti
Julkaisija:  Norjan kommunistinen puolue
Levikki:  3 072 (2011)
Perustettu:  1941
Päätoimittaja:  Odd Jarl Gerhardsen
Ilmestymistiheys:  kahden viikon välein
Kieli:  norja
Aiheesta muualla
Kotisivu
Friheten on Norjan kommunistisen puolueen pää-äänenkannattaja. Se on perustettu vuonna 1941 ja ilmestyy kahden viikon välein.
Lehden etusivu vuodelta 1942.
Lehden etusivu vuodelta 2011.
Lehden toimitus Oslossa.
Aiheesta muualla

Lehden verkkosivut (norjaksi)
Rajajärvi (Tampere)

| Rajajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°39′02″N, 23°54′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.027
Mittaustietoja
Pinnankorkeus:  113,4 m  
Rantaviiva:  0,947 km  
Pinta-ala:  2,996 ha  
Saaria:  ei saaria 
 fiRajajärvi 
Rajajärvi  on Pirkanmaalla Tampereella Teiskon kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,0 hehtaaria ja se on 400 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 113,4 metriä mpy.
Rasmus Prehn

| Rasmus Prehn |
| --- | --- |
 Prehn vuonna 2012.
Tanskan elintarvike-, maatalous- ja kalastusministeri
 Mette Frederiksenin I hallitus 19. marraskuuta 2020 – 15. joulukuuta 2022  
Edeltäjä:  Mogens Jensen
Seuraaja:  Jacob Jensen
Tanskan kehitysyhteistyöministeri
 27. kesäkuuta 2019 – 19. marraskuuta 2020  
Pääministeri:  Frederiksen
Edeltäjä:  Ulla Tørnæs
Seuraaja:  Flemming Møller Mortensen
Kansankäräjäedustaja
 8. helmikuuta 2005–  
Henkilötiedot
Syntynyt: 18. kesäkuuta 1973 (ikä 51)  Taastrup, Tanska
Tiedot
Puolue:  Sosiaalidemokraatit
Tutkinnot:  Aalborgin yliopisto (yhteiskuntatieteiden maisteri, 2002) Leedsin yliopisto
Rasmus Prehn (s. 18. kesäkuuta 1973 Taastrup) on tanskalainen sosiaalidemokraattisen puolueen poliitikko. Hän toimi Tanskan elintarvike-, maatalous- ja kalastusministerinä vuosina 2020–2022. Sitä ennen hän toimi kehitysyhteistyöministerinä. Hän on istunut kansankäräjillä vuodesta 2005.
Yksityiselämä

Prehn on naimisissa ja hänellä on kolme lasta.
Aiheesta muualla

Rasmus Prehn Tanskan kansankäräjien verkkosivuilla (tanskaksi)
Gay

Gay tarkoittaa seuraavia:
gay, homoseksuaali
”Gay”, suomalaisen Benjamin Peltosen musiikkikappale
Henkilöitä

Gay, sukupuolineutraali etunimi
Henkilöitä > Sukunimenä

Cesc Gay (s. 1967), espanjalainen elokuvaohjaaja ja -käsikirjoittaja
Jamal Gay (s. 1989), trinidadtobagolainen jalkapalloilija
John Gay (1685–1732), englantilainen runoilija ja näytelmäkirjailija
José Aurelio Gay (s. 1965), espanjalainen jalkapalloilija ja valmentaja
Louis-Joseph Gay-Lussac (1778–1850), ranskalainen fyysikko ja kemisti
Mabel Gay (s. 1983), kuubalainen kolmiloikkaaja
Marvin Pentz Gay, Sr. (1914–1998), yhdysvaltalainen pastori, R&B-laulaja-lauluntekijä ja murhaaja
Marvin Pentz Gay, Jr., Marvin Gaye (1938–1984), yhdysvaltalainen soul- ja R&B-laulaja, lauluntekijä ja multi-instrumentalisti
Peter Gay (1923–2015), yhdysvaltalainen historioitsija
Richard Gay (s. 1971), ranskalainen kumparelaskija
Roxane Gay (s. 1974), yhdysvaltalainen kirjailija, professori, toimittaja ja aktivisti
Rudy Gay (s. 1986), yhdysvaltalainen koripalloilija
Sophie Gay (1776–1852), ranskalainen kirjailija
Tyson Gay (s. 1982), yhdysvaltalainen pikajuoksija
Muita merkityksiä

Enola Gay, yhdysvaltalainen pommikone.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gay”, voi hakea sivunnimihaulla, laajalla sivunnimihaulla tai tekstihaulla.
François Cevert

| François Cevert |
| --- | --- |
 François Cevert vuonna 1973
Henkilötiedot
Syntynyt: 25. helmikuuta 1944  13. arrondissementti 
Kansalaisuus:   Ranska
Formula 1 -ura
Aktiivivuodet:  1970–1973
Talli(t):  March, Tyrrell
Kilpailuja:  47 (46 starttia)
Maailman­mestaruuksia:  0
Voittoja:  1
Palkintosijoja:  13
Paalupaikkoja:  0
Nopeimpia kierroksia:  2
MM-pisteitä:  89
Ensimmäinen kilpailu:  Hollannin Grand Prix 1970
Ensimmäinen voitto:  Yhdysvaltain Grand Prix 1971
Viimeinen voitto:  Yhdysvaltain Grand Prix 1971
Viimeinen kilpailu:  Yhdysvaltain Grand Prix 1973
Albert François Cevert Goldenberg (25. helmikuuta 1944 Pariisi, Ranska – 6. lokakuuta 1973 Watkins Glen, New York, Yhdysvallat) oli ranskalainen kilpa-autoilija, joka osallistui muun muassa Formula 1 -sarjaan. Häntä pidetään yhtenä 1970-luvun alun värikkäimpänä kuljettajana.
Ura

Teini-ikäisenä hänen vanhempi siskonsa Jacqueline tapasi kilpakuljettaja Jean-Pierre Beltoise'n. Tätä kautta François pääsi ensimmäistä kertaa moottoriurheilumaailmaan. Sisko Jaqueline meni Beltoise'n kanssa myöhemmin naimisiin. 16-vuotiaana Cevert kilpaili skoottereilla kavereidensa kanssa Pariisin kaduilla ja sitten kokeili kartingia. Vuoden 1964 lopussa hän meni Montlheryn kilpa-autoilukouluun.
Voitettuaan Ranskan Formula 3 -mestaruuden vuonna 1968 Cevert liittyi Tecnon Formula 2 -talliin ja sijoittui kauden päätteeksi kolmanneksi. Seuraavana vuonna, kun Tyrrellin Formula 1 -tallin Johnny Servoz-Gavin päätti lopettaa ajamisen kesken kauden 1970 kolmen kilpailun jälkeen, Ken Tyrrell kutsui Cevertin tallin kakkoskuljettajaksi Jackie Stewartin rinnalle. Tyrrellin autot olivat tuohon aikaan vielä March-tallin valmistamia, joten tuloksissa valmistajaksi on merkitty March eikä Tyrrell. Seuraavan neljän kauden ajaksi Cevertistä tuli Stewartin uskollinen suojatti. Cevert saavutti uransa ensimmäiset pisteensä Italian Grand Prix'sta.
Kaudella 1971 Tyrrell rakensi itse omat autonsa. Cevert onnistui sijoittumaan sekä Ranskassa että Saksassa toiseksi, molemmilla kerroilla Stewartin voittaessa. Lopulta kauden päättävässä Watkins Glenin radalla ajetussa Yhdysvaltain Grand Prix'ssa Cevert onnistui nappaamaan ensimmäisen mutta samalla uransa ainoan voittonsa. Cevertistä tuli vasta toinen MM-sarjaan kuuluneen F1-kilpailun voittanut ranskalainen (Maurice Trintignant voitti Monacossa 1955 ja 1958). Cevert sijoittui kauden loppupisteissä kolmanneksi Stewartin ja Ronnie Petersonin taakse.
Cevertin, Stewartin ja Tyrrell-tallin suuret odotukset kaudesta 1972 eivät toteutuneet, sillä Emerson Fittipaldi voitti kuljettajien ja Lotus-talli valmistajien mestaruuden. Cevert sijoittui kauden aikana pisteille vain kolmesti: hän oli toinen Belgiassa ja Yhdysvalloissa, ja neljäs kotikilpailussaan Ranskassa. Epäonnistuneessa kaudessa oli kuitenkin valoisiakin hetkiä, sillä Cevert sijoittui toiseksi Le Mansin 24 tunnin ajossa uusiseelantilaisen Howden Ganleyn kanssa.
Ura > Kuolema

Kaudella 1973 Tyrrell-talli oli taas mukana kärkitaistelussa, ja Cevert osoitti olevansa kykenevä kilpailemaan Stewartia vastaan lähes jokaisessa kilpailussa. Hän sijoittui toiseksi kuudesti, kolme kertaa Stewartin taakse. Stewart totesi Cevertin kuitenkin olleen kuuliainen tallikaveri. Kun Cevertin ajotaidot alkoivat vetää vertoja jo Stewartin ajotaidoille, suunnitteli skotti salaa keskeyttävänsä viimeisessä kilpailussa Yhdysvalloissa, jotta kaudeksi 1974 Cevertistä voisi tulla Tyrrell-tallin hyvin ansaitseva ykköskuljettaja. Stewart on myöhemmin sanonut, että hänen mielestään olisi selvää, että Cevert pystyisi olemaan häntä parempi, ja jopa maailmanmestari.
Watkins Glenillä, kun Stewart oli jo varmistanut kolmannen maailmanmestaruutensa, Cevert kuoli lauantain aika-ajoissa taistellessaan paalupaikasta Ronnie Petersonin kanssa. Nopeassa oikea-vasen-mutkayhdistelmällisessä "The Bridge" -ylämäessä Cevertin auto oli hieman liikaa menossa kohti vasenta reunaa pompaten reunakivityksistä, joita Niki Lauda kuvaa kirjassaan The Art and Science of Grand Prix Driving uskomattoman vaarallisiksi. Pompun seurauksena Cevertin auto ajautui liian leveäksi radan oikeaan reunaan, jossa se osui turvakaiteeseen. Tämän seurauksen auto pyörähti ja törmäsi radan toisella puolella olleeseen turvakaiteeseen lähes 90:n asteen kulmassa. Cevert kuoli törmäyksessä välittömästi.
Jackie Stewart oli yksi ensimmäisistä onnettomuuspaikalle tulleista. Hän on myöhemmin sanonut, että "He jättivät hänet sinne, koska hän oli selvästi kuollut". Stewartin mielestä The Bridge -mutkayhdistelmä oli parasta mennä Tyrrell-autolla vitosvaihteella, koska silloin moottorin kierrokset olisivat melko alhaiset. Cevert sen sijaan meni mutkayhdistelmän läpi nelosvaihteella, jolloin moottorin kierrokset olivat korkeat. Stewart huomasi, että Tyrrell-auto tuntui pomppivan tuossa mutkayhdistelmässä lyhyen akselivälin takia. Hän tunsi, että suuremmalla vaihteella ajaminen toimi pomppimista vastaan, vaikka aikaa kuluisikin hukkaan, jos hän ajautuisi väärälle ajolinjalle. Näin ollen Cevertin ajotekniikka saattoi vaikuttaa onnettomuuteen.
Cevert oli kuollessaan 29 vuotta ja 224 päivää vanha. Hänet on haudattu Cimétière de Vaudelnay -hautausmaalle Vaudelnayn kylään, Maine-et-Loireen.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Talli | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1970 | March | SAF  | SPA  | MON  | BEL  | DUT Kesk. | FRA 11 | GBR 7 | DEU 7 | AUT Kesk. | ITA 6 | CAN 9 | USA Kesk. | MEX Kesk. |  |  | March | 23. | 1 |
| 1971 | Tyrrell | SAF Kesk. | SPA 7 | MON Kesk. | DUT Kesk. | FRA 2 | GBR 10 | DEU 2 | AUT Kesk. | ITA 3 | CAN 6 | USA 1 |  |  |  |  | Tyrrell | 3. | 26 |
| 1972 | Tyrrell | ARG Kesk. | SAF 9 | SPA Kesk. | MON NC | BEL 2 | FRA 4 | GBR Kesk. | DEU 10 | AUT 9 | ITA Kesk. | CAN Kesk. | USA 2 |  |  |  | Tyrrell | 6. | 15 |
| 1973 | Tyrrell | ARG 2 | BRA 10 | SAF NC | SPA 2 | BEL 2 | MON 4 | SWE 3 | FRA 2 | GBR 5 | DUT 2 | DEU 2 | AUT Kesk. | ITA 5 | CAN Kesk. | USA DNS | Tyrrell | 4. | 47 |
Aiheesta muualla

Kuvia tai muita tiedostoja aiheesta François Cevert Wikimedia Commonsissa
Cevert ajamassa Matra 670 -autoa Nürburgringillä vuonna 1973.
Freestyle (musiikki)

| Freestyle |
| --- | --- |
Alkuperä:  hip hop, elektroninen tanssimusiikki, disko
Alkuperämaa:  Yhdysvallat (New York)
Kehittymisen ajankohta:  1980-luvun alkupuoli
Tyypillisiä soittimia:  syntetisaattori, rumpukone
Freestyle (englantia; ’vapaa tyyli’) on Yhdysvalloissa 1980-luvulla syntynyt elektronisen tanssimusiikin alagenre, joka sai alkunsa erityisesti Yhdysvaltain latinalaisamerikkalaisesta yhteisöstä. Musiikkityyli yhdistää elementtejä syntetisaattoreista, rumpukoneista ja tarttuvista melodioista, ja se on saanut nimensä siitä, että artistit usein esittivät kappaleitaan improvisoiden ja vapaasti, ilman tarkempaa käsikirjoitusta.
Synty ja taustat

Freestyle syntyi 1980-luvun alkupuolella New Yorkissa, erityisesti Bronxissa ja Brooklynissä, missä latinalaisamerikkalaiset nuoret artistit vaikuttivat vahvasti kaupungin musiikkikulttuuriin. Tämä musiikillinen liike sai vaikutteita hip hopista, elektronisesta tanssimusiikista ja diskosta, ja siinä yhdistyivät perinteiset latinalaisamerikkalaiset rytmit moderniin tuotantotekniikkaan.